Cabanac e Seguenvila

Cabanac e Seguenvila (Cabanac-Séguenville en francés) es una comuna gascoa, situada dens lo departament de la Hauta Garona e de la region d', ancianament de Miègjorn-Pirenèus.

Geografia
Comuna de l'airal urban de Tolosa situada a 42 km al Nòrd-Oèst de la vila.
vignette|upright=1.6|centre|Comunas a l'entorn.
Perimètre deu territòri

Toponimia
Cabanac
Cabanac veng benlèu d'un cognomen galloroman *Capannus, deu bas latin capanna, « cabana », dambe'u sufixe -acum Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 127, latinizacion deu sufixe gallic -āco(n). Cabanac èra donc benlèu una anciana grana propietat antica qu'avè per mèste *Capannus. A costat de *Capannus, defendut per Dauzat, Negre prepausa le nom gallic Cavanus dambe'u medish sufixe Ernest Nègre, Toponymie générale de la France, volume I, n° 3110. Per d'autes lòcs, mès pas per de noms de tipe Cabanac, Xavier Delamarre utiliza le nom gallic Cavānos Xavier Delamarre, Noms de lieux celtiques de l'Europe ancienne, ed. Errance, 2012, p. 110 (equivalent a Cavanus latinizat), mès per l'omonime girondin, Bénédicte Boyrie-Fénié refusa Cavanus, qu'aurè miat, dambe la fonetica gascona, a *Cauanac e se pronóncia, a la seguida de Jacques Boisgontier, peu nom comun capanna, totjorn ambe -ācon, en motivant le nom per un vilatge compausat d'ostaus modèstes Bénédicte Boyrie-Fénié, Dictionnaire toponymique des communes, Gironde, ed. CAIRN e Institut Occitan, Pau, 2008, p. 90 L'argument donat per la lana girondina vau tanben per la Gasconha Tolosana.
Seguenvila
« Lo maine rural de Siguwin », nom de tipe germanic Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 650, a Segoufielle format peus elements sig-, victòria (cf. alemand Sieg, victòria) e win, amic (cf. norvegien venn, amic) e de villa. 
Se perpetua dens lo vilatge de Segofièla en Gers e lo nom d'ostau Seguin (damb l' n finau prononciada o pas...), frequent en Charanta e Gironda, Puei de Doma e Borgonha, abans la Purmèra Guèrra Mondiau e dens los noms Seguin et Seguins, tipics deu Sud-Oèst. 
Véser tanben Sigwin von Are, arquevesque de Colonha.
Le nom es atestat Seguinvilla en 1147 e le nom germanic es latinizat Siguinus per Negre Ernest Nègre, Toponymie générale de la France, volume II, n° 17 259. 
La Mòta
La Mòta veng deu bas latin motta, probablament prelatin. En toponimia a le sens de hautor e lèu « tap naturau o artificiau dambe un castèth dessús » Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 381-382. Au sègle VII, Virgilius Maro Grammaticus, citat per Joan Glaudi Dinguirard, trobèc dens ua lenga de Bigòrra que nomma semedia, le mot mota dambe un sens adeqüat Jean-Claude Dinguirard, Notes Aquitaines, Virgile de Toulouse et l'état linguistique de l'Aquitaine au VIe siècle, Via Domitia n° 27, 1982, Service des Publications de l'Université de Toulouse-Le Mirail, 56 rue du Taur, Toulouse, p. 58-60 https://ethnolinguiste.org/bibliographie/#id_353. Testimoniatge de la(s) lenga(s) parladas en Occitania e en França abans l'arribada deus indoeuropèus ? 

Istòria
Pendent l'Ancian Regime, la comunautat, venguda comuna après, de Cabanac èra de l'eleccion de Lomanha, doncas de la província de Gasconha, de la generalitat d'Aush, de l'archidiocèsi de Tolosa, de la senescaucia de Tolosa. Le vocable de la glèisa, annèxa de L'Agraulet, es Nòsta Dauna. Tanlèu 1790, Cabanac èra deu canton de Cadors. Annexèn Lamothe-lès-Cabanac (nom francés) a Cabanac en 1818, puish Séguenville (nom francés), benlèu en 1833; La comuna prengoc le nom oficiau de Cabanac-Séguenville per decret deu 22 de març de 1929 Dictionnaire des localités de la Haute-Garonne, p. 9 e 1 https://docplayer.fr/14783413-Dictionnaire-des-localites.html https://docplayer.fr/14783413-Dictionnaire-des-localites.html. En 2015, suprimiscón le canton de Cadors e la comuna passèc au canton de Legavin, largament espandit.

Pendent l'Ancian Regime, Lamothe o Lamothe-lès-Cabanac (La Mòta o La Mòta de Cabanac ?), comunautat non parròpia venguda comuna, èra tanben de l'eleccion de Lomanha, doncas de la província de Gasconha, de la generalitat d'Aush, de la senescaucia de Tolosa. Tanlèu 1790, La Mòta èra deu canton de Cadors Dictionnaire des localités de la Haute-Garonne, p. 24  https://docplayer.fr/14783413-Dictionnaire-des-localites.html https://docplayer.fr/14783413-Dictionnaire-des-localites.html. La Mòta es au sud de Cabanac.

Pendent l'Ancian Regime, Seguenvila èra de l'eleccion de Lomanha, doncas de la província de Gasconha, de la generalitat d'Aush, de la diocèsi de Montalban, de la senescaucia de Tolosa. Lo vocable de la glèisa, annèxa deu Cause (Tarn e Garona), es Sent Joan Baptista. Tanlèu 1790, Seguenvila èra deu canton de Cadors Dictionnaire des localités de la Haute-Garonne, p. 47 e 1 https://docplayer.fr/14783413-Dictionnaire-des-localites.html https://docplayer.fr/14783413-Dictionnaire-des-localites.html. Seguenvila es a l'èst, dens las crestas, près de la RD 18-RD 1.

Administracion

Demografia

 En  la populacion èra de  abitants e la densitat èra de  ab/km².

La Mòta-Cabanac
 1793 : 169 abitants
 1800 : 169
 1806 : 165 
Seguenvila
 1793 : 167 abitants
 1800 : 153
 1806 : 200
 1821 : lacuna (probablament recensada dambe Cabanac)
 1831 : 70 .
Le resultat de 1831 es incoërent (ua partida de la comuna recensada dambe Cabanac ?).

Véser tanben
 Comunas de la Nauta Garona

 Ligams extèrnes 

Nòtas

Categoria:Comuna de Gasconha
Categoria:Comuna de la Nauta Garona